title: Εκτελεστικός κανονισμός (ΕΕ) αριθ. 411/2014 της Επιτροπής, της 23ης Απριλίου 2014 , σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης εισαγωγής για νωπό και κατεψυγμένο βόειο κρέας καταγωγής Ουκρανίας

text:
               24.4.2014

               EL

               Επίσημη Εφημερίδα της Ευρωπαϊκής Ένωσης

               L 121/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 411/2014 ΤΗΣ ΕΠΙΤΡΟΠΉΣ
   της 23ης Απριλίου 2014
   σχετικά με το άνοιγμα και τον τρόπο διαχείρισης ενωσιακής δασμολογικής ποσόστωσης εισαγωγής για νωπό και κατεψυγμένο βόειο κρέας καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 στοιχεία α), γ) και δ),
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου (2) προβλέπει προτιμησιακό καθεστώς για το 2014 όσον αφορά τους δασμούς εισαγωγής ορισμένων εμπορευμάτων καταγωγής Ουκρανίας. Σύμφωνα με το άρθρο 3 του εν λόγω κανονισμού τα γεωργικά προϊόντα που απαριθμούνται στο παράρτημα III του ίδιου κανονισμού επιτρέπεται να εισάγονται στην Ένωση εντός των ορίων των ποσοστώσεων που καθορίζονται στο εν λόγω παράρτημα. Η διαχείριση των ποσοστώσεων που αναφέρονται στο παράρτημα III του κανονισμού (ΕΕ) αριθ. 374/2014 πρέπει να γίνεται από την Επιτροπή σύμφωνα με το άρθρο 184 παράγραφος 2 στοιχείο β) του κανονισμού (ΕΕ) αριθ. 1308/2013.

               (2)

               Ενώ η διαχείριση της σχετικής ποσόστωσης θα πρέπει κανονικά να γίνεται με τη χρήση πιστοποιητικών εισαγωγής, είναι ωστόσο σκόπιμο να αποδοθούν δικαιώματα εισαγωγής, σε πρώτο στάδιο, και να εκδοθούν πιστοποιητικά εισαγωγής, σε δεύτερο στάδιο, όπως προβλέπεται στο άρθρο 6 παράγραφος 3 του κανονισμού (ΕΚ) αριθ. 1301/2006 της Επιτροπής (3). Κατά τον τρόπο αυτό, οι εμπορευόμενοι που έχουν λάβει δικαιώματα εισαγωγής θα μπορούν να αποφασίσουν, κατά τη διάρκεια της περιόδου της ποσόστωσης, τη χρονική στιγμή κατά την οποία επιθυμούν να υποβάλουν αίτηση για πιστοποιητικά εισαγωγής, λαμβάνοντας υπόψη τις πραγματικές εμπορικές ροές τους.

               (3)

               Ο κανονισμός (ΕΚ) αριθ. 376/2008 της Επιτροπής (4) και ο κανονισμός (ΕΚ) αριθ. 382/2008 της Επιτροπής (5) θα πρέπει να εφαρμόζονται στα πιστοποιητικά εισαγωγής που εκδίδονται σύμφωνα με τον παρόντα κανονισμό, πλην των περιπτώσεων που ενδείκνυται να προβλεφθούν παρεκκλίσεις.

               (4)

               Επιπλέον, οι διατάξεις του κανονισμού (ΕΚ) αριθ. 1301/2006, οι οποίες αφορούν τις αιτήσεις παραχώρησης δικαιωμάτων εισαγωγής, το καθεστώς των αιτούντων και την έκδοση των πιστοποιητικών εισαγωγής, θα πρέπει να εφαρμόζονται στα πιστοποιητικά εισαγωγής που εκδίδονται δυνάμει του παρόντος κανονισμού, με την επιφύλαξη επιπρόσθετων όρων που προβλέπονται στον παρόντα κανονισμό.

               (5)

               Για την ορθή διαχείριση των δασμολογικών ποσοστώσεων, θα πρέπει να συστήνεται εγγύηση ταυτόχρονα με την υποβολή αίτησης παραχώρησης δικαιωμάτων εισαγωγής.

               (6)

               Για να υποχρεωθούν οι εμπορευόμενοι να υποβάλλουν αιτήσεις χορήγησης πιστοποιητικών εισαγωγής για το σύνολο των παραχωρούμενων δικαιωμάτων εισαγωγής, θα πρέπει να προβλεφθεί ότι η εν λόγω υποχρέωση συνιστά πρωτογενή απαίτηση κατά την έννοια του εκτελεστικού κανονισμού (ΕΕ) αριθ. 282/2012 της Επιτροπής (6).

               (7)

               Επειδή οι ποσοστώσεις που αναφέρονται στο παράρτημα III του κανονισμού (ΕΕ) αριθ. 374/2014 είναι ανοικτές μόνο μέχρι τις 31 Οκτωβρίου 2014, ο παρών κανονισμός θα πρέπει να αρχίσει να ισχύει το συντομότερο δυνατόν.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Άνοιγμα και διαχείριση δασμολογικής ποσόστωσης
   1.   Ο παρών κανονισμός αφορά το άνοιγμα και τη διαχείριση δασμολογικής ποσόστωσης εισαγωγής για τα προϊόντα που αναφέρονται στο παράρτημα I.
   2.   Η ποσότητα των προϊόντων τα οποία υπάγονται στην ποσόστωση που αναφέρεται στην παράγραφο 1, ο εφαρμοστέος δασμός και οι αύξοντες αριθμοί καθορίζονται στο παράρτημα I.
   3.   Για τη διαχείριση της δασμολογικής ποσόστωσης εισαγωγής που αναφέρεται στην παράγραφο 1 παραχωρούνται δικαιώματα εισαγωγής σε πρώτο στάδιο και εκδίδονται πιστοποιητικά εισαγωγής σε δεύτερο στάδιο.
   4.   Εφαρμόζονται οι κανονισμοί (ΕΚ) αριθ. 1301/2006, (ΕΚ) αριθ. 376/2008 και (ΕΚ) αριθ. 382/2008, εκτός εάν προβλέπεται άλλως στον παρόντα κανονισμό.
   Άρθρο 2
   Περίοδος δασμολογικής ποσόστωσης εισαγωγής
   Η δασμολογική ποσόστωση εισαγωγής που αναφέρεται στο άρθρο 1 παράγραφος 1 παραμένει ανοικτή έως τις 31 Οκτωβρίου 2014.
   Άρθρο 3
   Αιτήσεις παραχώρησης δικαιωμάτων εισαγωγής
   1.   Οι αιτήσεις παραχώρησης δικαιωμάτων εισαγωγής υποβάλλονται το αργότερο στις 13.00, ώρα Βρυξελλών, τη 15η ημερολογιακή ημέρα από την ημερομηνία έναρξης ισχύος του παρόντος κανονισμού.
   2.   Ταυτόχρονα με την υποβολή αίτησης παραχώρησης δικαιωμάτων εισαγωγής συστήνεται εγγύηση ύψους 6 ευρώ ανά 100 χιλιόγραμμα καθαρού βάρους.
   3.   Οι αιτούμενοι δικαιώματα εισαγωγής πρέπει να αποδείξουν ότι ποσότητα βοείου κρέατος των κωδικών ΣΟ 0201 ή 0202 έχει εισαχθεί από αυτούς ή εξ ονόματός τους δυνάμει των σχετικών τελωνειακών διατάξεων κατά τη δωδεκάμηνη περίοδο που προηγείται αμέσως της περιόδου της δασμολογικής ποσόστωσης εισαγωγής (στο εξής «ποσότητα αναφοράς»). Οι επιχειρήσεις που προκύπτουν από τη συγχώνευση επιχειρήσεων κάθε μία από τις οποίες έχει πραγματοποιήσει εισαγωγές ποσοτήτων αναφοράς μπορούν να χρησιμοποιούν τις εν λόγω ποσότητες αναφοράς ως βάση για τις αιτήσεις τους.
   4.   Το σύνολο των ποσοτήτων που αφορούν οι αιτήσεις για δικαιώματα εισαγωγής που υποβάλλονται κατά την περίοδο δασμολογικής ποσόστωσης εισαγωγής δεν πρέπει να υπερβαίνει τις ποσότητες αναφοράς του αιτούντος. Οι αιτήσεις που δεν συμμορφώνονται με τον κανόνα αυτό απορρίπτονται από τις αρμόδιες αρχές.
   5.   Το αργότερο την έβδομη εργάσιμη ημέρα μετά το τέλος της περιόδου υποβολής των αιτήσεων που αναφέρεται στην παράγραφο 1, τα κράτη μέλη κοινοποιούν στην Επιτροπή τις συνολικές αιτούμενες ποσότητες σε χιλιόγραμμα βάρους προϊόντος.
   6.   Τα δικαιώματα εισαγωγής χορηγούνται από την 7η έως τη 12η εργάσιμη ημέρα το αργότερο μετά το τέλος της περιόδου των κοινοποιήσεων που αναφέρεται στην παράγραφο 5.
   7.   Εάν η εφαρμογή του συντελεστή κατανομής που αναφέρεται στο άρθρο 7 παράγραφος 2 του κανονισμού (ΕΚ) αριθ. 1301/2006 έχει ως αποτέλεσμα την παραχώρηση λιγότερων δικαιωμάτων εισαγωγής από εκείνα για τα οποία είχαν υποβληθεί αιτήσεις, η εγγύηση που έχει συσταθεί σύμφωνα με την παράγραφο 2 αποδεσμεύεται κατ' αναλογία χωρίς καθυστέρηση.
   8.   Τα δικαιώματα εισαγωγής ισχύουν από την ημέρα της έκδοσής τους έως τις 31 Οκτωβρίου 2014. Τα δικαιώματα εισαγωγής δεν μεταβιβάζονται.
   Άρθρο 4
   Έκδοση των πιστοποιητικών εισαγωγής
   1.   Η θέση σε ελεύθερη κυκλοφορία των ποσοτήτων που χορηγήθηκαν στο πλαίσιο της δασμολογικής ποσόστωσης εισαγωγής η οποία αναφέρεται στο άρθρο 1 παράγραφος 1 εξαρτάται από την προσκόμιση πιστοποιητικού εισαγωγής.
   2.   Οι αιτήσεις έκδοσης πιστοποιητικών εισαγωγής καλύπτουν τη συνολική ποσότητα των παραχωρηθέντων δικαιωμάτων εισαγωγής. Η υποχρέωση αυτή συνιστά πρωτογενή απαίτηση κατά την έννοια του άρθρου 19 παράγραφος 2 του κανονισμού (ΕΕ) αριθ. 282/2012.
   3.   Οι αιτήσεις έκδοσης πιστοποιητικών μπορούν να υποβληθούν αποκλειστικά στο κράτος μέλος στο οποίο ο αιτών έχει υποβάλει τη σχετική αίτηση και έχει αποκτήσει δικαιώματα εισαγωγής στο πλαίσιο της δασμολογικής ποσόστωσης εισαγωγής του άρθρου 1 παράγραφος 1.
   Κάθε έκδοση πιστοποιητικού εισαγωγής επιφέρει αντίστοιχη μείωση των αποκτηθέντων δικαιωμάτων εισαγωγής, η δε εγγύηση που έχει συσταθεί σύμφωνα με το άρθρο 3 παράγραφος 2 αποδεσμεύεται κατ' αναλογία χωρίς καθυστέρηση.
   4.   Τα πιστοποιητικά εισαγωγής εκδίδονται κατόπιν αιτήσεως και στο όνομα του εμπορευομένου που απέκτησε τα δικαιώματα εισαγωγής.
   5.   Σε κάθε αίτηση για πιστοποιητικό αναφέρεται μόνον ένας αύξων αριθμός. Κάθε αίτηση μπορεί να αφορά περισσότερα του ενός προϊόντα υπαγόμενα σε διαφορετικούς κωδικούς ΣΟ. Στην περίπτωση αυτή, στις θέσεις 15 και 16 των αιτήσεων για πιστοποιητικά και των πιστοποιητικών αντιστοίχως αναγράφονται όλοι οι κωδικοί ΣΟ και η οικεία περιγραφή.
   6.   Στις αιτήσεις πιστοποιητικών εισαγωγής και στα πιστοποιητικά αναφέρονται:

               α)

               στη θέση 8, το όνομα «Ουκρανία» ως χώρα καταγωγής και σημειώνεται με σταυρό η ένδειξη «ναι»·

               β)

               στη θέση 20, μία από τις ενδείξεις που παρατίθενται στο παράρτημα II.

         7.   Κάθε πιστοποιητικό αναφέρει την ποσότητα ανά κωδικό ΣΟ.
   8.   Κατά παρέκκλιση από το άρθρο 5 παράγραφος 3 στοιχείο β) του κανονισμού (ΕΚ) αριθ. 382/2008, τα πιστοποιητικά εισαγωγής ισχύουν επί 30 ημέρες από την πραγματική ημερομηνία έκδοσής τους κατά την έννοια του άρθρου 22 παράγραφος 2 του κανονισμού (ΕΚ) αριθ. 376/2008. Η ισχύς των πιστοποιητικών εισαγωγής, ωστόσο, λήγει το αργότερο στις 31 Οκτωβρίου 2014.
   Άρθρο 5
   Κοινοποιήσεις προς την Επιτροπή
   1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή:

               α)

               το αργότερο στις 14 Νοεμβρίου 2014, τις ποσότητες προϊόντων, συμπεριλαμβανομένων των κοινοποιήσεων με περιεχόμενο «ουδέν», για τις οποίες εκδόθηκαν πιστοποιητικά εισαγωγής κατά την περίοδο της ποσόστωσης·

               β)

               το αργότερο στις 28 Φεβρουαρίου 2015, τις ποσότητες προϊόντων, συμπεριλαμβανομένων των κοινοποιήσεων με περιεχόμενο «ουδέν», οι οποίες καλύπτονται από πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει και αντιστοιχούν στη διαφορά μεταξύ των ποσοτήτων που καταγράφηκαν στην πίσω σελίδα των πιστοποιητικών εισαγωγής και των ποσοτήτων για τις οποίες εκδόθηκαν τα πιστοποιητικά.

         2.   Το αργότερο στις 28 Φεβρουαρίου 2015, τα κράτη μέλη κοινοποιούν στην Επιτροπή τις ποσότητες προϊόντων, οι οποίες πράγματι τέθηκαν σε ελεύθερη κυκλοφορία κατά τη διάρκεια της περιόδου της δασμολογικής ποσόστωσης εισαγωγής που προβλέπεται στον παρόντα κανονισμό.
   3.   Στην περίπτωση των κοινοποιήσεων που αναφέρονται στις παραγράφους 1 και 2, οι ποσότητες εκφράζονται σε χιλιόγραμμα βάρους προϊόντος.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 347 της 20.12.2013, σ. 671.

      (2)  Κανονισμός (ΕΕ) αριθ. 374/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής Ουκρανίας (ΕΕ L 118 της 22.4.2014, σ. 1).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      (4)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).

      (5)  Κανονισμός (ΕΚ) αριθ. 382/2008 της Επιτροπής, της 21ης Απριλίου 2008, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (ΕΕ L 115 της 29.4.2008, σ. 10).

      (6)  Εκτελεστικός κανονισμός (ΕΕ) αριθ. 282/2012 της Επιτροπής, της 28ης Μαρτίου 2012, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα (ΕΕ L 92 της 30.3.2012, σ. 4).

      ΠΑΡΑΡΤΗΜΑ I
      Κατά παρέκκλιση των κανόνων ερμηνείας της συνδυασμένης ονοματολογίας, το κείμενο της περιγραφής των προϊόντων θεωρείται ότι έχει μόνο ενδεικτική αξία, δεδομένου ότι, στο πλαίσιο του παρόντος παραρτήματος, η εφαρμογή του προτιμησιακού καθεστώτος καθορίζεται από το πεδίο εφαρμογής των κωδικών ΣΟ.

                  Αύξων αριθμός

                  Κωδικοί ΣΟ

                  Περιγραφή

                  Ποσότητα σε τόνους (καθαρού βάρους)

                  Εφαρμοστέος δασμός
                  (EUR/τόνο)

                  09.4270

                  0201 10 00
                  0201 20 20
                  0201 20 30
                  0201 20 50
                  0201 20 90
                  0201 30 00
                  0202 10 00
                  0202 20 10
                  0202 20 30
                  0202 20 50
                  0202 20 90
                  0202 30 10
                  0202 30 50
                  0202 30 90

                  Κρέατα βοοειδών νωπά, διατηρημένα με απλή ψύξη ή κατεψυγμένα

                  12 000

                  0

      ΠΑΡΑΡΤΗΜΑ II

         Ενδείξεις στις οποίες αναφέρεται το άρθρο 4 παράγραφος 6 στοιχείο β)

                  —

                  Στη βουλγαρική γλώσσα: Регламент за изпълнение (ЕC) № 411/2014

                  —

                  Στην ισπανική γλώσσα: Reglamento de Ejecución (UE) no 411/2014

                  —

                  Στην τσεχική γλώσσα: Prováděcí nařízení (EU) č. 411/2014

                  —

                  Στη δανική γλώσσα: Gennemførelsesforordning (EU) nr. 411/2014

                  —

                  Στη γερμανική γλώσσα: Durchführungsverordnung (EU) Nr. 411/2014

                  —

                  Στην εσθονική γλώσσα: Rakendusmäärus (EL) nr 411/2014

                  —

                  Στην ελληνική γλώσσα: Εκτελεστικός κανονισμός (ΕΕ) αριθ. 411/2014

                  —

                  Στην αγγλική γλώσσα: Implementing Regulation (EU) No 411/2014

                  —

                  Στη γαλλική γλώσσα: Règlement d'exécution (UE) no 411/2014

                  —

                  Στην κροατική γλώσσα: Provedbena uredba (EU) br. 411/2014

                  —

                  Στην ιταλική γλώσσα: Regolamento di esecuzione (UE) n. 411/2014

                  —

                  Στη λετονική γλώσσα: Īstenošanas regula (ES) Nr. 411/2014

                  —

                  Στη λιθουανική γλώσσα: Įgyvendinimo reglamentas (ES) Nr. 411/2014

                  —

                  Στην ουγγρική γλώσσα: 411/2014/EU végrehajtási rendelet

                  —

                  Στη μαλτέζικη γλώσσα: Regolament ta' Implimentazzjoni (UE) Nru 411/2014

                  —

                  Στην ολλανδική γλώσσα: Uitvoeringsverordening (EU) nr. 411/2014

                  —

                  Στην πολωνική γλώσσα: Rozporządzenie wykonawcze (UE) nr 411/2014

                  —

                  Στην πορτογαλική γλώσσα: Regulamento de Execução (UE) n.o 411/2014

                  —

                  Στη ρουμανική γλώσσα: Regulamentul de punere în aplicare (UE) nr. 411/2014

                  —

                  Στη σλοβακική γλώσσα: Vykonávacie nariadenie (EÚ) č. 411/2014

                  —

                  Στη σλοβενική γλώσσα: Izvedbena uredba (EU) št. 411/2014

                  —

                  Στη φινλανδική γλώσσα: Täytäntöönpanoasetus (EU) N:o 411/2014

                  —

                  Στη σουηδική γλώσσα: Genomförandeförordning (EU) nr 411/2014.


title: Εκτελεστικός κανονισμός (ΕΕ) αριθ. 1038/2012 της Επιτροπής, της 7ης Νοεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.11.2012

               EL

               Επίσημη Εφημερίδα της Ευρωπαϊκής Ένωσης

               L 308/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1038/2012 ΤΗΣ ΕΠΙΤΡΟΠΉΣ
   της 7ης Νοεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  29,8

                  MA

                  36,7

                  MK

                  30,8

                  TR

                  65,0

                  ZZ

                  40,6

                  0707 00 05

                  AL

                  31,8

                  TR

                  99,4

                  ZZ

                  65,6

                  0709 93 10

                  TR

                  119,8

                  ZZ

                  119,8

                  0805 20 10

                  PE

                  72,2

                  ZA

                  144,9

                  ZZ

                  108,6

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  53,4

                  PE

                  42,6

                  TR

                  75,2

                  UY

                  101,2

                  ZA

                  194,3

                  ZZ

                  93,9

                  0805 50 10

                  AR

                  60,7

                  TR

                  86,6

                  ZA

                  117,2

                  ZZ

                  88,2

                  0806 10 10

                  BR

                  269,3

                  PE

                  317,5

                  TR

                  165,4

                  US

                  362,2

                  ZZ

                  278,6

                  0808 10 80

                  CL

                  150,4

                  CN

                  87,5

                  MK

                  32,3

                  NZ

                  152,1

                  ZA

                  122,2

                  ZZ

                  108,9

                  0808 30 90

                  CN

                  54,3

                  TR

                  122,1

                  ZZ

                  88,2

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1117/2012 του Συμβουλίου, της 29ης Νοεμβρίου 2012 , για την εφαρμογή του άρθρου 32 παράγραφος 1 του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία

text:
               30.11.2012

               EL

               Επίσημη Εφημερίδα της Ευρωπαϊκής Ένωσης

               L 330/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1117/2012 ΤΟΥ ΣΥΜΒΟΥΛΊΟΥ
   της 29ης Νοεμβρίου 2012
   για την εφαρμογή του άρθρου 32 παράγραφος 1 του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία (1), και ιδίως το άρθρο 32 παράγραφος 1,
   Εκτιμώντας τα ακόλουθα:

               (1)

               Στις 18 Ιανουαρίου 2012, το Συμβούλιο εξέδωσε τον κανονισμό (ΕΕ) αριθ. 36/2012.

               (2)

               Σύμφωνα με την απόφαση 2012/739/ΚΕΠΠΑ του Συμβουλίου, της 29ης Νοεμβρίου 2012, για περιοριστικά μέτρα κατά της Συρίας (2), ο κατάλογος των προσώπων, οντοτήτων και οργανισμών που υπόκεινται στα περιοριστικά μέτρα που περιέχονται στο παράρτημα II του κανονισμού (ΕΕ) αριθ. 36/2012 θα πρέπει να ενημερωθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο κανονισμός τίθεται σε ισχύ από την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Νοεμβρίου 2012.

            Για το Συμβούλιο

            Ο Πρόεδρος

         Ν. ΣΥΛΙΚΙΩΤΗΣ

      (1)  ΕΕ L 16 της 19.1.2012, σ. 1.

      (2)  Βλέπε σελίδα 21 της παρούσας Επίσημης Εφημερίδας.

      ΠΑΡΑΡΤΗΜΑ

                  I.

                  Οι καταχωρίσεις για τα κάτωθι πρόσωπα που περιλαμβάνονται στον κατάλογο των φυσικών και νομικών προσώπων, οντοτήτων ή οργανισμών που παρατίθενται στο παράρτημα II του κανονισμού (ΕΕ) αριθ. 36/2012 αντικαθίστανται από τις ακόλουθες καταχωρίσεις.
                  Α.   Πρόσωπα

                              Όνομα

                              Στοιχεία ταυτοποίησης

                              Λόγοι

                              Ημερομηνία εγγραφής

                              1.

                              Fares Chehabi (άλλως Fares Shihabi, Fares Chihabi)

                              Υιός του Ahmad Chehabi,
                              Ημερομηνία γέννησης: 7 Μαΐου 1972

                              Πρόεδρος του Βιομηχανικού Επιμελητηρίου του Χαλεπίου. Αντιπρόεδρος της Cham Holding. Στηρίζει οικονομικά το συριακό καθεστώς.

                              2.9.2011

                              2.

                              Nasser Al-Ali (άλλως Ταξίαρχος Nasr al-Ali)

                              Επικεφαλής του τοπικού τμήματος της επαρχίας Deraa (Διεύθυνση Γενικής Ασφάλειας)

                              Ως επικεφαλής του τοπικού τμήματος της επαρχίας Deraa της Διεύθυνσης Πολιτικής Ασφάλειας, υπεύθυνος για την κράτηση και το βασανισμό συλληφθέντων. Από τον Απρίλιο του 2012 επικεφαλής του τμήματος Deraa της Διεύθυνσης Πολιτικής Ασφάλειας (πρώην επικεφαλής του τμήματος του Χομς).

                              23.1.2012

                              3.

                              Sulieman Maarouf (άλλως Suleiman Maarouf, Sulayman Mahmud Ma’ruf, Sleiman Maarouf, Mahmoud Soleiman Maarouf; Sulaiman Maarouf)

                              Διαβατήριο: κάτοχος διαβατηρίου ΗΒ

                              Επιχειρηματίας του στενού περιβάλλοντος της οικογένειας του Προέδρου Al-Assad. Μέτοχος του καταχωρισμένου τηλεοπτικού σταθμού Dounya TV. Βρίσκεται στο στενό περιβάλλον του περιλαμβανομένου στον κατάλογο Muhammad Nasif Khayrbik. Στηρίζει το συριακό καθεστώς.

                              16.10.2012

                              4.

                              Razan Othman

                              Σύζυγος του Rami Makhlouf, κόρη του Walif Othman,
                              Ημερομηνία γέννησης: 31 Ιανουαρίου 1977,
                              Τόπος γέννησης: επαρχία της Λαττάκειας,
                              αριθ. ταυτότητας: 06090034007

                              Έχει στενές προσωπικές και οικονομικές σχέσεις με τον περιλαμβανόμενο στον κατάλογο Rami Makhlouf, εξάδελφο του Προέδρου Bashar Al-Assad και βασικό χρηματοδότη του καθεστώτος. Ως εκ τούτου, συνδέεται με το συριακό καθεστώς και επωφελείται από αυτό.

                              16.10.2012

                        B.   Οντότητες

                              Επωνυμία

                              Στοιχεία ταυτοποίησης

                              Λόγοι

                              Ημερομηνία εγγραφής

                              1.

                              Centre d’études et de recherches syrien [άλλως Συριακό κέντρο μελετών και επιστημονικής έρευνας (CERS), Κέντρο Επιστημονικών μελετών και έρευνας (SSRC), Κέντρο ερευνών Kaboun]

                              Barzeh Street, PO Box 4470, Damas

                              Βοηθά το συριακό στρατό να αποκτά εξοπλισμό που χρησιμεύει άμεσα στην παρακολούθηση διαδηλωτών και στην καταστολή διαδηλώσεων.

                              1.12.2011

                              2.

                              Megatrade

                              Διεύθυνση: Aleppo Street, P.O. Box 5966, Damascus, Syria,
                              Φαξ: 963114471081

                              Ενεργεί ως μεσάζων του ήδη καταχωρισμένου Scientific Studies and Research Centre (SSRC). Εμπλέκεται στο εμπόριο αγαθών διπλής χρήσεως που είναι απαγορευμένα για τη συριακή κυβέρνηση λόγω κυρώσεων της ΕΕ.

                              16.10.2012

                              3.

                              Expert Partners

                              Διεύθυνση: Rukn Addin, Saladin Street, Building 5, PO Box: 7006, Damascus, Syria

                              Ενεργεί ως μεσάζων του ήδη καταχωρισμένου Scientific Studies and Research Centre (SSRC). Εμπλέκεται στο εμπόριο αγαθών διπλής χρήσεως που είναι απαγορευμένα για τη συριακή κυβέρνηση λόγω κυρώσεων της ΕΕ.

                              16.10.2012

                  II.

                  Τα κάτωθι πρόσωπα διαγράφονται από τον κατάλογο των φυσικών και νομικών προσώπων, οντοτήτων ή οργανισμών του παραρτήματος II του κανονισμού (ΕΕ) αριθ. 36/2012.
                  Ταξίαρχος Nasr al-Ali


title: Εκτελεστικός κανονισμός (ΕΕ) 2016/112 της Επιτροπής, της 27ης Ιανουαρίου 2016, για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης

text:
               29.1.2016

               EL

               Επίσημη Εφημερίδα της Ευρωπαϊκής Ένωσης

               L 23/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/112 ΤΗΣ ΕΠΙΤΡΟΠΉΣ
   της 27ης Ιανουαρίου 2016
   για την τροποποίηση του κανονισμού (ΕΚ) αριθ. 1484/95 όσον αφορά τον καθορισμό των αντιπροσωπευτικών τιμών στους τομείς του κρέατος πουλερικών και των αυγών, καθώς και της αυγοαλβουμίνης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 στοιχείο β),
   Έχοντας υπόψη τον κανονισμό (ΕΕ) αριθ. 510/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα που προέρχονται από τη μεταποίηση γεωργικών προϊόντων και την κατάργηση των κανονισμών (ΕΚ) αριθ. 1216/2009 και (ΕΚ) αριθ. 614/2009 του Συμβουλίου (2), και ιδίως το άρθρο 5 παράγραφος 6 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1484/95 της Επιτροπής (3) καθόρισε τις λεπτομέρειες εφαρμογής του καθεστώτος συμπληρωματικών εισαγωγικών δασμών και τις αντιπροσωπευτικές τιμές στους τομείς του κρέατος πουλερικών και των αυγών, καθώς και της αυγοαλβουμίνης.

               (2)

               Από τον τακτικό έλεγχο των στοιχείων στα οποία βασίζεται ο καθορισμός των αντιπροσωπευτικών τιμών για τα προϊόντα των τομέων του κρέατος πουλερικών και των αυγών καθώς και της αυγοαλβουμίνης, προκύπτει ότι πρέπει να τροποποιηθούν οι αντιπροσωπευτικές τιμές για τις εισαγωγές ορισμένων προϊόντων, λαμβάνοντας υπόψη τις διακυμάνσεις των τιμών ανάλογα με την καταγωγή.

               (3)

               Ο κανονισμός (ΕΚ) αριθ. 1484/95 θα πρέπει να τροποποιηθεί αναλόγως.

               (4)

               Λόγω της ανάγκης να εξασφαλιστεί η εφαρμογή του εν λόγω μέτρου το ταχύτερο δυνατό μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1484/95 αντικαθίσταται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιανουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 150 της 20.5.2014, σ. 1.

      (3)  Κανονισμός (ΕΚ) αριθ. 1484/95 της Επιτροπής, της 28ης Ιουνίου 1995, σχετικά με τη θέσπιση λεπτομερών κανόνων για την εφαρμογή του συστήματος συμπληρωματικών δασμών κατά την εισαγωγή και με τον καθορισμό αντιπροσωπευτικών τιμών στους τομείς του κρέατος πουλερικών και των αυγών και της αυγοαλβουμίνης καθώς και με την κατάργηση του κανονισμού αριθ. 163/67/ΕΟΚ (ΕΕ L 145 της 29.6.1995, σ. 47).

      ΠΑΡΑΡΤΗΜΑ

            «ΠΑΡΑΡΤΗΜΑ I

                        Κωδικός ΣΟ

                        Περιγραφή των εμπορευμάτων

                        Αντιπροσωπευτική τιμή
                        (σε ευρώ/100 kg)

                        Εγγύηση που αναφέρεται στο άρθρο 3
                        (σε ευρώ/100 kg)

                        Καταγωγή (1)

                        0207 12 10

                        Σφάγια από κοτόπουλα, που ονομάζονται “κοτόπουλα 70 %”, κατεψυγμένα

                        137,2

                        0

                        AR

                        0207 12 90

                        Σφάγια από κοτόπουλα, που ονομάζονται “κοτόπουλα 65 %”, κατεψυγμένα

                        155,1
                        164,0

                        0
                        0

                        AR
                        BR

                        0207 14 10

                        Τεμάχια χωρίς κόκαλα από πετεινούς ή κότες, κατεψυγμένα

                        310,0
                        202,7
                        303,3
                        244,7

                        0
                        29
                        0
                        17

                        AR
                        BR
                        CL
                        TH

                        0207 27 10

                        Τεμάχια χωρίς κόκαλα από γαλοπούλες, κατεψυγμένα

                        372,9
                        253,9

                        0
                        13

                        BR
                        CL

                        0408 91 80

                        Αυγά χωρίς το τσόφλι αποξεραμένα

                        568,6

                        0

                        AR

                        1602 32 11

                        Παρασκευάσματα άψητα από πετεινούς ή κότες

                        236,6

                        15

                        BR

         (1)  Ονοματολογία των χωρών σύμφωνα με τον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός “ZZ” αντιπροσωπεύει “άλλες χώρες καταγωγής”.»


title: Εκτελεστικός κανονισμός (ΕΕ) αριθ. 738/2014 της Επιτροπής, της 3ης Ιουλίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Limone di Rocca Imperiale (ΠΓΕ)]

text:
               8.7.2014

               EL

               Επίσημη Εφημερίδα της Ευρωπαϊκής Ένωσης

               L 199/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 738/2014 ΤΗΣ ΕΠΙΤΡΟΠΉΣ
   της 3ης Ιουλίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Limone di Rocca Imperiale (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Limone di Rocca Imperiale», η οποία καταχωρίσθηκε δυνάμει του κανονισμού (ΕΕ) αριθ. 149/2012 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Ιουλίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 48 της 21.2.2012, σ. 11.

      (3)  ΕΕ C 42 της 13.2.2014, σ. 16.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.6. Φρούτα, λαχανικά και δημητριακά, νωπά ή μεταποιημένα

      ΙΤΑΛΙΑ
      Limone di Rocca Imperiale (ΠΓΕ)


title: Εκτελεστικός κανονισμός (ΕΕ) αριθ. 790/2011 της Επιτροπής, της 5ης Αυγούστου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               6.8.2011

               EL

               Επίσημη Εφημερίδα της Ευρωπαϊκής Ένωσης

               L 203/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 790/2011 ΤΗΣ ΕΠΙΤΡΟΠΉΣ
   της 5ης Αυγούστου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 6 Αυγούστου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Αυγούστου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0707 00 05

                  TR

                  105,8

                  ZZ

                  105,8

                  0709 90 70

                  TR

                  116,3

                  ZZ

                  116,3

                  0805 50 10

                  AR

                  63,8

                  CL

                  76,3

                  TR

                  57,0

                  UY

                  92,0

                  ZA

                  84,4

                  ZZ

                  74,7

                  0806 10 10

                  EG

                  152,5

                  MA

                  187,2

                  TR

                  164,1

                  ZA

                  98,7

                  ZZ

                  150,6

                  0808 10 80

                  AR

                  95,7

                  BR

                  74,7

                  CL

                  105,4

                  CN

                  56,0

                  NZ

                  102,4

                  US

                  100,4

                  ZA

                  89,2

                  ZZ

                  89,1

                  0808 20 50

                  AR

                  83,3

                  CL

                  81,6

                  CN

                  31,1

                  NZ

                  108,0

                  ZA

                  103,2

                  ZZ

                  81,4

                  0809 20 95

                  CA

                  870,0

                  TR

                  315,2

                  US

                  510,8

                  ZZ

                  565,3

                  0809 30

                  TR

                  126,6

                  ZZ

                  126,6

                  0809 40 05

                  BA

                  50,1

                  IL

                  149,1

                  XS

                  57,7

                  ZZ

                  85,6

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1095 της Επιτροπής, της 6ης Ιουλίου 2016, σχετικά με την έγκριση του διένυδρου οξικού ψευδαργύρου, του άνυδρου χλωριούχου ψευδαργύρου, του οξειδίου του ψευδαργύρου, του επταένυδρου θειικού ψευδαργύρου, του μονοένυδρου θειικού ψευδαργύρου, του ένυδρου χηλικού συμπλόκου ψευδαργύρου-αμινοξέων, του χηλικού συμπλόκου ψευδαργύρου–προϊόντων υδρόλυσης πρωτεϊνών, του ένυδρου χηλικού συμπλόκου ψευδαργύρου–γλυκίνης (στερεού) και του ένυδρου χηλικού συμπλόκου ψευδαργύρου–γλυκίνης (υγρού) ως πρόσθετων υλών ζωοτροφών για όλα τα ζωικά είδη, και σχετικά με την τροποποίηση των κανονισμών (ΕΚ) αριθ. 1334/2003, (ΕΚ) αριθ. 479/2006 και (ΕΕ) αριθ. 335/2010 και των εκτελεστικών κανονισμών (ΕΕ) αριθ. 991/2012 και (ΕΕ) αριθ. 636/2013 (Κείμενο που παρουσιάζει ενδιαφέρον για τον ΕΟΧ)

text:
               7.7.2016

               EL

               Επίσημη Εφημερίδα της Ευρωπαϊκής Ένωσης

               L 182/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1095 ΤΗΣ ΕΠΙΤΡΟΠΉΣ
   της 6ης Ιουλίου 2016
   σχετικά με την έγκριση του διένυδρου οξικού ψευδαργύρου, του άνυδρου χλωριούχου ψευδαργύρου, του οξειδίου του ψευδαργύρου, του επταένυδρου θειικού ψευδαργύρου, του μονοένυδρου θειικού ψευδαργύρου, του ένυδρου χηλικού συμπλόκου ψευδαργύρου-αμινοξέων, του χηλικού συμπλόκου ψευδαργύρου–προϊόντων υδρόλυσης πρωτεϊνών, του ένυδρου χηλικού συμπλόκου ψευδαργύρου–γλυκίνης (στερεού) και του ένυδρου χηλικού συμπλόκου ψευδαργύρου–γλυκίνης (υγρού) ως πρόσθετων υλών ζωοτροφών για όλα τα ζωικά είδη, και σχετικά με την τροποποίηση των κανονισμών (ΕΚ) αριθ. 1334/2003, (ΕΚ) αριθ. 479/2006 και (ΕΕ) αριθ. 335/2010 και των εκτελεστικών κανονισμών (ΕΕ) αριθ. 991/2012 και (ΕΕ) αριθ. 636/2013
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

               (2)

               Οι ενώσεις του ψευδαργύρου διένυδρος οξικός ψευδάργυρος, οξείδιο του ψευδαργύρου, επταένυδρος θειικός ψευδάργυρος, μονοένυδρος θειικός ψευδάργυρος, ένυδρο χηλικό σύμπλοκο ψευδαργύρου–αμινοξέων και ένυδρο χηλικό σύμπλοκο ψευδαργύρου–γλυκίνης έχουν εγκριθεί χωρίς χρονικό περιορισμό με τους κανονισμούς της Επιτροπής (ΕΚ) αριθ. 1334/2003 (3) και (ΕΚ) αριθ. 479/2006 (4) σύμφωνα με την οδηγία 70/524/ΕΟΚ. Τα εν λόγω προϊόντα προστέθηκαν στη συνέχεια στο μητρώο πρόσθετων υλών ζωοτροφών ως υφιστάμενα προϊόντα, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του διένυδρου οξικού ψευδαργύρου, του οξειδίου του ψευδαργύρου, του επταένυδρου θειικού ψευδαργύρου, του μονοένυδρου θειικού ψευδαργύρου, του ένυδρου χηλικού συμπλόκου ψευδαργύρου–αμινοξέων και του ένυδρου χηλικού συμπλόκου ψευδαργύρου–γλυκίνης ως πρόσθετων υλών ζωοτροφών για όλα τα ζωικά είδη. Επιπλέον, σύμφωνα με το άρθρο 7 του εν λόγω κανονισμού, υποβλήθηκε αίτηση για τον άνυδρο χλωριούχο ψευδάργυρο ως πρόσθετη ύλη ζωοτροφών για όλα τα ζωικά είδη. Οι αιτούντες ζήτησαν την ταξινόμηση αυτών των πρόσθετων υλών στην κατηγορία «διατροφικές πρόσθετες ύλες». Οι αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Στις γνώμες που εξέδωσε την 1η Φεβρουαρίου 2012 (5), την 8η Μαρτίου 2012 (6), την 23η Μαΐου 2012 (7), τη 15η Νοεμβρίου 2012 (8), τη 12η Σεπτεμβρίου 2013 (9) και τη 12η Μαρτίου 2015 (10), η Ευρωπαϊκή Αρχή για την Ασφάλεια των Τροφίμων (η «Αρχή») συμπεραίνει πως, υπό τις συνιστώμενες συνθήκες χρήσης, ο διένυδρος οξικός ψευδάργυρος, ο άνυδρος χλωριούχος ψευδάργυρος, το οξείδιο του ψευδαργύρου, ο επταένυδρος θειικός ψευδάργυρος, ο μονοένυδρος θειικός ψευδάργυρος, το ένυδρο χηλικό σύμπλοκο ψευδαργύρου–αμινοξέων και το ένυδρο χηλικό σύμπλοκο ψευδαργύρου–γλυκίνης δεν έχουν δυσμενείς επιδράσεις στην υγεία των ζώων ή του ανθρώπου και ότι δεν προκαλούνται ανησυχίες για την ασφάλεια των χρηστών εφόσον λαμβάνονται κατάλληλα μέτρα προστασίας.

               (5)

               Όσον αφορά τις επιπτώσεις στο περιβάλλον, ιδίως την είσοδο του ψευδαργύρου στα επιφανειακά ύδατα μέσω αποστράγγισης και απορροής, στη γνώμη που εξέδωσε στις 8 Απριλίου 2014 (11) η Αρχή συνιστά να μειωθούν σημαντικά οι μέγιστες περιεκτικότητες του ψευδαργύρου στις πλήρεις ζωοτροφές για πολλά στοχευόμενα είδη. Ωστόσο, προκειμένου να αποφευχθεί ο κίνδυνος να μην καλύπτονται οι φυσιολογικές ανάγκες των ζώων σε ιδιαίτερες περιόδους της ζωής τους, καθώς και ο κίνδυνος να προκύψουν άλλες αρνητικές επιπτώσεις στην υγεία των ζώων, η μείωση της περιεκτικότητας σε ψευδάργυρο, που συνιστά η Αρχή, δεν θα πρέπει να πραγματοποιηθεί σε ένα μοναδικό στάδιο. Οι υπεύθυνοι επιχειρήσεων παραγωγής ζωοτροφών και τα ερευνητικά ιδρύματα θα πρέπει να ενθαρρύνονται να συλλέγουν νέα επιστημονικά στοιχεία σχετικά με τις φυσιολογικές ανάγκες των διαφόρων ζωικών ειδών, προκειμένου να γίνουν περαιτέρω μειώσεις στην περιεκτικότητα.

               (6)

               Η Αρχή κατέληξε επίσης στο συμπέρασμα ότι ο διένυδρος οξικός ψευδάργυρος, ο άνυδρος χλωριούχος ψευδάργυρος, το οξείδιο του ψευδαργύρου, ο επταένυδρος θειικός ψευδάργυρος, ο μονοένυδρος θειικός ψευδάργυρος, το ένυδρο χηλικό σύμπλοκο ψευδαργύρου–αμινοξέων και το ένυδρο χηλικό σύμπλοκο ψευδαργύρου–γλυκίνης είναι αποτελεσματικές πηγές ψευδαργύρου. Λόγω των χημικών χαρακτηριστικών του χηλικού συμπλόκου ψευδαργύρου–αμινοξέων, η Αρχή συνιστά τον διαχωρισμό αυτής της πρόσθετης ύλης στις ακόλουθες δύο ομάδες: ένυδρο χηλικό σύμπλοκο ψευδαργύρου–αμινοξέων και χηλικό σύμπλοκο ψευδαργύρου–προϊόντων υδρόλυσης πρωτεϊνών. Επιπλέον, εξετάστηκαν δύο διαφορετικές μορφές του ένυδρου χηλικού συμπλόκου ψευδαργύρου–γλυκίνης, μία στερεή και μία υγρή. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης των πρόσθετων υλών ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (7)

               Η αξιολόγηση του διένυδρου οξικού ψευδαργύρου, του άνυδρου χλωριούχου ψευδαργύρου, του οξειδίου του ψευδαργύρου, του επταένυδρου θειικού ψευδαργύρου, του μονοένυδρου θειικού ψευδαργύρου, του ένυδρου χηλικού συμπλόκου ψευδαργύρου–αμινοξέων, του χηλικού συμπλόκου ψευδαργύρου–προϊόντων υδρόλυσης πρωτεϊνών, του ένυδρου χηλικού συμπλόκου ψευδαργύρου–γλυκίνης (στερεού) και του ένυδρου χηλικού συμπλόκου ψευδαργύρου–γλυκίνης (υγρού) έδειξε ότι πληρούνται οι όροι για την αδειοδότηση, όπως προβλέπεται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση των εν λόγω ουσιών, όπως καθορίζεται στο παράρτημα του παρόντος κανονισμού.

               (8)

               Ως αποτέλεσμα της χορήγησης άδειας για τις ουσίες «διένυδρος οξικός ψευδάργυρος», «οξείδιο του ψευδαργύρου», «επταένυδρος θειικός ψευδάργυρος», «μονοένυδρος θειικός ψευδάργυρος», «ένυδρο χηλικό σύμπλοκο ψευδαργύρου–αμινοξέων» και «ένυδρο χηλικό σύμπλοκο ψευδαργύρου–γλυκίνης» με τον παρόντα κανονισμό, οι καταχωρίσεις σχετικά με τις ουσίες αυτές στους κανονισμούς (ΕΚ) αριθ. 479/2006 και (ΕΚ) αριθ. 1334/2003 καθίστανται άνευ αντικειμένου και θα πρέπει, συνεπώς, να διαγραφούν.

               (9)

               Με τον κανονισμό (ΕΕ) αριθ. 335/2010 (12) της Επιτροπής και τους εκτελεστικούς κανονισμούς (ΕΕ) αριθ. 991/2012 (13) και (ΕΕ) αριθ. 636/2013 (14) της Επιτροπής χορηγήθηκε άδεια για τη χρήση πολλών ενώσεων του ψευδαργύρου ως διατροφικών πρόσθετων υλών ζωοτροφών. Προκειμένου να ληφθούν υπόψη τα συμπεράσματα στα οποία κατέληξε η Αρχή στη γνώμη της 8ης Απριλίου 2014, που αποτέλεσαν επίσης την επιστημονική βάση για τις διατάξεις σχετικά με την ολική περιεκτικότητα σε ψευδάργυρο στις σύνθετες ζωοτροφές προκειμένου για τις πρόσθετες ύλες που αδειοδοτούνται με τον παρόντα κανονισμό, και τα οποία συμπεράσματα αφορούν κυρίως τις περιβαλλοντικές επιπτώσεις από την προσθήκη συμπληρωμάτων ψευδαργύρου στις ζωοτροφές, ενδείκνυται η ευθυγράμμιση των τιμών μέγιστης περιεκτικότητας σε ψευδάργυρο που καθορίζονται στον κανονισμό (ΕΕ) αριθ. 335/2010 και στους εκτελεστικούς κανονισμούς (ΕΕ) αριθ. 991/2012 και (ΕΕ) αριθ. 636/2013 με τις διατάξεις του παρόντος κανονισμού σχετικά με την περιεκτικότητα των σύνθετων ζωοτροφών σε ψευδάργυρο. Επομένως, ο κανονισμός (ΕΕ) αριθ. 335/2010 και οι εκτελεστικοί κανονισμοί (ΕΕ) αριθ. 991/2012 και (ΕΕ) αριθ. 636/2013 θα πρέπει να τροποποιηθούν αναλόγως.

               (10)

               Καθώς δεν υπάρχουν λόγοι ασφάλειας που να επιβάλλουν την άμεση εφαρμογή των τροποποιήσεων στους όρους αδειοδότησης του διένυδρου οξικού ψευδαργύρου, του οξειδίου του ψευδαργύρου, του επταένυδρου θειικού ψευδαργύρου, του μονοένυδρου θειικού ψευδαργύρου, του ένυδρου χηλικού συμπλόκου ψευδαργύρου–αμινοξέων και του ένυδρου χηλικού συμπλόκου ψευδαργύρου–γλυκίνης, καθώς και των ενώσεων ψευδαργύρου που αδειοδοτήθηκαν με τον κανονισμό (ΕΕ) αριθ. 335/2010 και τους εκτελεστικούς κανονισμούς (ΕΕ) αριθ. 991/2012 και (ΕΕ) αριθ. 636/2013, θεωρείται σκόπιμο να προβλεφθεί μεταβατική περίοδος ώστε τα ενδιαφερόμενα μέρη να προετοιμαστούν για να συμμορφωθούν με τις νέες απαιτήσεις που απορρέουν από την αδειοδότηση.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Επιτρέπεται η χρήση των ουσιών που παρατίθενται στο παράρτημα και ανήκουν στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «ενώσεις ιχνοστοιχείων» ως πρόσθετων υλών στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Τροποποίηση του κανονισμού (ΕΚ) αριθ. 1334/2003
   Στο παράρτημα του κανονισμού (ΕΚ) αριθ. 1334/2003, στην καταχώριση E6 σχετικά με το στοιχείο «Ψευδάργυρος-Zn», οι παρακάτω πρόσθετες ύλες: «Οξικός ψευδάργυρος, δισένυδρος», «Οξείδιο του ψευδαργύρου», «Θειικός ψευδάργυρος, επταένυδρος», «Θειικός ψευδάργυρος, μονοένυδρος», «Ένυδρο χηλικό σύμπλοκο ψευδαργύρου αμινοξέων» και οι αντίστοιχοι χημικοί τύποι και περιγραφές διαγράφονται.
   Άρθρο 3
   Τροποποίηση του κανονισμού (ΕΚ) αριθ. 479/2006
   Στο παράρτημα του κανονισμού (ΕΚ) αριθ. 479/2006, η καταχώριση Ε6 σχετικά με την πρόσθετη ύλη «Ένυδρη χηλική ένωση ψευδαργύρου–γλυκίνης» διαγράφεται.
   Άρθρο 4
   Τροποποίηση του κανονισμού (ΕΕ) αριθ. 335/2010
   Στο παράρτημα του κανονισμού (ΕΕ) αριθ. 335/2010, στη γραμμή 3b6.10, η όγδοη στήλη αντικαθίσταται από το ακόλουθο κείμενο:

      «Σκύλοι και γάτες: 200 (συνολικά)
      Σολομοειδή και υποκατάστατα γάλακτος για μοσχάρια: 180 (συνολικά)
      Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
      Άλλα είδη και κατηγορίες: 120 (συνολικά)».

   Άρθρο 5
   Τροποποίηση του εκτελεστικού κανονισμού (ΕΕ) αριθ. 991/2012
   Στο παράρτημα του εκτελεστικού κανονισμού (ΕΕ) αριθ. 991/2012, στη γραμμή 3b609, η όγδοη στήλη αντικαθίσταται από το ακόλουθο κείμενο:

      «Σκύλοι και γάτες: 200 (συνολικά)
      Σολομοειδή και υποκατάστατα γάλακτος για μοσχάρια: 180 (συνολικά)
      Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
      Άλλα είδη και κατηγορίες: 120 (συνολικά)».

   Άρθρο 6
   Τροποποίηση του εκτελεστικού κανονισμού (ΕΕ) αριθ. 636/2013
   Στο παράρτημα του εκτελεστικού κανονισμού (ΕΕ) αριθ. 636/2013 της Επιτροπής, στη γραμμή 3b611, η όγδοη στήλη αντικαθίσταται από το ακόλουθο κείμενο:

      «Σκύλοι και γάτες: 200 (συνολικά)
      Σολομοειδή και υποκατάστατα γάλακτος για μοσχάρια: 180 (συνολικά)
      Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
      Άλλα είδη και κατηγορίες: 120 (συνολικά)».

   Άρθρο 7
   Μεταβατικά μέτρα
   1.   Για τον διένυδρο οξικό ψευδάργυρο, το οξείδιο του ψευδαργύρου, τον επταένυδρο θειικό ψευδάργυρο, τον μονοένυδρο θειικό ψευδάργυρο, το ένυδρο χηλικό σύμπλοκο ψευδαργύρου–αμινοξέων και το ένυδρο χηλικό σύμπλοκο ψευδαργύρου–γλυκίνης, για τις ενώσεις ψευδαργύρου που είχαν αδειοδοτηθεί με τον κανονισμό (ΕΕ) αριθ. 335/2010 και με τους εκτελεστικούς κανονισμούς (ΕΕ) αριθ. 991/2012 και (ΕΕ) αριθ. 636/2013, καθώς και για τα προμείγματα που περιέχουν τις ενώσεις αυτές, που έχουν παραχθεί και επισημανθεί πριν από τις 27 Ιανουαρίου 2017 σύμφωνα με τους κανόνες που ίσχυαν πριν από τις 27 Ιουλίου 2016, επιτρέπεται η συνεχιζόμενη διάθεση στην αγορά και η χρήση έως ότου εξαντληθούν τα υπάρχοντα αποθέματα.
   2.   Για τις πρώτες ύλες ζωοτροφών και τις σύνθετες ζωοτροφές που περιέχουν τις ουσίες που αναφέρονται στην παράγραφο 1, οι οποίες έχουν παραχθεί και επισημανθεί πριν από τις 27 Ιουλίου 2017 σύμφωνα με τους κανόνες που ίσχυαν πριν από τις 27 Ιουλίου 2016, επιτρέπεται η συνεχιζόμενη διάθεση στην αγορά και η χρήση έως ότου εξαντληθούν τα υπάρχοντα αποθέματα, αν προορίζονται για τροφοπαραγωγά ζώα.
   3.   Για τις πρώτες ύλες ζωοτροφών και τις σύνθετες ζωοτροφές που περιέχουν τις ουσίες που αναφέρονται στην παράγραφο 1, οι οποίες έχουν παραχθεί και επισημανθεί πριν από τις 27 Ιουλίου 2018 σύμφωνα με τους κανόνες που ίσχυαν πριν από τις 27 Ιουλίου 2016, επιτρέπεται η συνεχιζόμενη διάθεση στην αγορά και η χρήση έως ότου εξαντληθούν τα υπάρχοντα αποθέματα, αν προορίζονται για μη τροφοπαραγωγά ζώα.
   Άρθρο 8
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιουλίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Κανονισμός (ΕΚ) αριθ. 1334/2003 της Επιτροπής, της 25ης Ιουλίου 2003, για την τροποποίηση των όρων έγκρισης ορισμένων πρόσθετων υλών ζωοτροφών που ανήκουν στην ομάδα των ιχνοστοιχείων (ΕΕ L 187 της 26.7.2003, σ. 11).

      (4)  Κανονισμός (ΕΚ) αριθ. 479/2006 της Επιτροπής, της 23ης Μαρτίου 2006, για την έγκριση ορισμένων πρόσθετων ουσιών που ανήκουν στην ομάδα ενώσεων ιχνοστοιχείων (ΕΕ L 86 της 24.3.2006, σ. 4).

      (5)  EFSA Journal 2012· 10(2):2572.

      (6)  EFSA Journal 2012· 10(3):2621.

      (7)  EFSA Journal 2012· 10(6):2734.

      (8)  EFSA Journal 2012· 10(11):2970.

      (9)  EFSA Journal 2013· 11(10):3369.

      (10)  EFSA Journal 2015· 13(4):4058.

      (11)  EFSA Journal 2014· 12(5):3668.

      (12)  Κανονισμός (ΕΕ) αριθ. 335/2010 της Επιτροπής, της 22ας Απριλίου 2010, σχετικά με την έγκριση του χηλικού σύμπλοκου ψευδαργύρου-υδροξύ-αναλόγου της μεθειονίνης ως πρόσθετης ύλης ζωοτροφών για όλα τα ζωικά είδη (ΕΕ L 102 της 23.4.2010, σ. 22).

      (13)  Εκτελεστικός κανονισμός (ΕΕ) αριθ. 991/2012 της Επιτροπής, της 25ης Οκτωβρίου 2012, σχετικά με την έγκριση του μονοένυδρου υδροξυχλωριούχου ψευδάργυρου ως πρόσθετης ύλης ζωοτροφών για όλα τα ζωικά είδη (ΕΕ L 297 της 26.10.2012, σ. 18).

      (14)  Εκτελεστικός κανονισμός (ΕΕ) αριθ. 636/2013 της Επιτροπής, της 1ης Ιουλίου 2013, σχετικά με την έγκριση του χηλικού συμπλόκου ψευδαργύρου-μεθειονίνης (1:2) ως πρόσθετης ύλης ζωοτροφών για όλα τα ζωικά είδη (ΕΕ L 183 της 2.7.2013, σ. 3).

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Περιεκτικότητα στοιχείου (Zn) σε mg/kg πλήρους ζωοτροφής με περιεκτικότητα σε υγρασία 12 %

                     Κατηγορία διατροφικών πρόσθετων υλών. Λειτουργική ομάδα: ενώσεις ιχνοστοιχείων

                  3b601

                  —

                  Διένυδρος οξικός ψευδάργυρος

                     Σύνθεση πρόσθετης ύλης

                  Οξικός ψευδάργυρος, διένυδρος, σε μορφή κόνεως με ελάχιστη περιεκτικότητα σε ψευδάργυρο 29,6 %.

                     Χαρακτηρισμός της δραστικής ουσίας

                  Χημικός τύπος: Zn(CH3COO)2 · 2H2O
                  Αριθμός CAS: 5970-45-6

                     Αναλυτικές μέθοδοι
                      (1)

                  Για τον ποσοτικό προσδιορισμό του διένυδρου οξικού ψευδαργύρου στην πρόσθετη ύλη ζωοτροφών:

                              —

                              τιτλοδότηση με εδετικό νάτριο (μονογραφία 1482 της Ευρωπαϊκής Φαρμακοποιίας)

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 της Επιτροπής (2) — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b602

                  —

                  Άνυδρος χλωριούχος ψευδάργυρος

                     Σύνθεση πρόσθετης ύλης

                  Χλωριούχος ψευδάργυρος, άνυδρος, σε μορφή κόνεως με ελάχιστη περιεκτικότητα σε ψευδάργυρο 46,1 %.

                     Χαρακτηρισμός της δραστικής ουσίας

                  Χημικός τύπος: ZnCl2

                  Αριθμός CAS: 7646-85-7

                     Αναλυτικές μέθοδοι
                      (1)

                  Για τον ποσοτικό προσδιορισμό του άνυδρου χλωριούχου ψευδαργύρου στην πρόσθετη ύλη ζωοτροφών:

                              —

                              τιτλοδότηση με εδετικό νάτριο (μονογραφία 0110 της Ευρωπαϊκής Φαρμακοποιίας)

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση·

                              —

                              Μέθοδος ICP-AES CEN (EN ISO 11885)· δεν είναι κατάλληλη για προμείγματα.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή υγρού προμείγματος.

                              2.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b603

                  —

                  Οξείδιο του ψευδαργύρου

                     Σύνθεση πρόσθετης ύλης

                  Οξείδιο του ψευδαργύρου, σε μορφή κόνεως με ελάχιστη περιεκτικότητα σε ψευδάργυρο 72 %

                     Χαρακτηρισμός της δραστικής ουσίας

                  Χημικός τύπος: ZnO
                  Αριθμός CAS: 1314-13-2

                     Αναλυτικές μέθοδοι
                      (1)

                  Για τον ποσοτικό προσδιορισμό του οξειδίου του ψευδαργύρου στην πρόσθετη ύλη ζωοτροφών:

                              —

                              τιτλοδότηση με εδετικό νάτριο (μονογραφία 0252 της Ευρωπαϊκής Φαρμακοποιίας)

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b604

                  —

                  Επταένυδρος θειικός ψευδάργυρος

                     Σύνθεση πρόσθετης ύλης

                  Θειικός ψευδάργυρος, επταένυδρος, σε μορφή κόνεως με ελάχιστη περιεκτικότητα σε ψευδάργυρο 22 %.

                     Χαρακτηρισμός της δραστικής ουσίας

                  Χημικός τύπος: ZnSO4 · 7H2O
                  Αριθμός CAS: 7446-20-0

                     Αναλυτικές μέθοδοι
                      (1)

                  Για τον ποσοτικό προσδιορισμό του επταένυδρου θειικού ψευδαργύρου στην πρόσθετη ύλη ζωοτροφών:

                              —

                              τιτλοδότηση με εδετικό νάτριο (μονογραφία 0111 της Ευρωπαϊκής Φαρμακοποιίας)

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b605

                  —

                  Μονοένυδρος θειικός ψευδάργυρος

                     Σύνθεση πρόσθετης ύλης

                  Θειικός ψευδάργυρος, μονοένυδρος, σε μορφή κόνεως με ελάχιστη περιεκτικότητα σε ψευδάργυρο 34 %.

                     Χαρακτηρισμός της δραστικής ουσίας

                  Χημικός τύπος: ZnSO4 · H2O
                  Αριθμός CAS: 7446-19-7

                     Αναλυτικές μέθοδοι
                      (1)

                  Για τον ποσοτικό προσδιορισμό του μονοένυδρου θειικού ψευδαργύρου στην πρόσθετη ύλη ζωοτροφών:

                              —

                              τιτλοδότηση με εδετικό νάτριο (μονογραφία 2159 της Ευρωπαϊκής Φαρμακοποιίας)

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b606

                  —

                  Ένυδρο χηλικό σύμπλοκο ψευδαργύρου–αμινοξέων

                     Σύνθεση πρόσθετης ύλης

                  Σύμπλοκο ψευδαργύρου–αμινοξέων, στο οποίο ο ψευδάργυρος και αμινοξέα προερχόμενα από πρωτεΐνες σόγιας συμπλέκονται μέσω ομοιοπολικών δεσμών σύνταξης, σε μορφή κόνεως με ελάχιστη περιεκτικότητα σε ψευδάργυρο 10 %.

                     Χαρακτηρισμός της δραστικής ουσίας

                  Χημικός τύπος: Zn(x)1–3 · nH2O, όπου x = ανιόν οποιουδήποτε αμινοξέος από προϊόν υδρόλυσης πρωτεϊνών σόγιας.
                  Το ποσοστό των μορίων με μοριακό βάρος άνω των 1 500  Da δεν υπερβαίνει το 10 %.

                     Αναλυτικές μέθοδοι
                      (1)

                  Για τον ποσοτικό προσδιορισμό της περιεκτικότητας των αμινοξέων στην πρόσθετη ύλη ζωοτροφών:

                              —

                              χρωματογραφία ανταλλαγής ιόντων μέθοδος με παραγώγιση μετά τη στήλη και ανίχνευση υπεριώδους ακτινοβολίας ή φθορισμού: κανονισμός (ΕΚ) αριθ. 152/2009 (παράρτημα III ΣΤ).

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Το χηλικό σύμπλοκο ψευδαργύρου–αμινοξέων μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                              3.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b612

                  —

                  Χηλικό σύμπλοκο ψευδαργύρου–προϊόντων υδρόλυσης πρωτεϊνών

                     Σύνθεση πρόσθετης ύλης

                  Χηλικό σύμπλοκο ψευδαργύρου–προϊόντων υδρόλυσης πρωτεϊνών, σε μορφή κόνεως με ελάχιστη περιεκτικότητα σε ψευδάργυρο 10 %.
                  Τουλάχιστον το 85 % του ψευδαργύρου είναι συμπλοκοποιημένο.

                     Χαρακτηρισμός της δραστικής ουσίας

                  Χημικός τύπος: Zn(x)1–3 · nH2O, όπου x = ανιόν προϊόντων υδρόλυσης πρωτεϊνών που περιέχει οποιοδήποτε αμινοξύ από προϊόν υδρόλυσης πρωτεϊνών σόγιας.

                     Αναλυτικές μέθοδοι
                      (1)

                  Για τον ποσοτικό προσδιορισμό της περιεκτικότητας των προϊόντων υδρόλυσης πρωτεϊνών στην πρόσθετη ύλη ζωοτροφών:

                              —

                              χρωματογραφία ανταλλαγής ιόντων μέθοδος με παραγώγιση μετά τη στήλη και ανίχνευση υπεριώδους ακτινοβολίας ή φθορισμού: κανονισμός (ΕΚ) αριθ. 152/2009 (παράρτημα III ΣΤ).

                        Για τον προσδιορισμό της περιεκτικότητας του συμπλοκοποιημένου ψευδαργύρου στην πρόσθετη ύλη ζωοτροφών:

                              —

                              φασματοσκοπία υπερύθρου με μετασχηματισμό Fourier (ΤΤΕΕ) ακολουθούμενη από πολυπαραγοντικές μεθόδους παλινδρόμησης.

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN/TS 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Το χηλικό σύμπλοκο ψευδαργύρου–προϊόντων υδρόλυσης πρωτεϊνών μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                              3.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b607

                  —

                  Ένυδρο χηλικό σύμπλοκο ψευδαργύρου–γλυκίνης (στερεό)

                     Σύνθεση πρόσθετης ύλης

                  Χηλικό σύμπλοκο ψευδαργύρου–γλυκίνης, ένυδρο, σε μορφή κόνεως με ελάχιστη περιεκτικότητα σε ψευδάργυρο 15 %.
                  Υγρασία: έως 10 %.

                     Χαρακτηρισμός της δραστικής ουσίας

                  Χημικός τύπος: Zn(x)1-3 · nH2O, όπου x = ανιόν γλυκίνης.

                     Αναλυτικές μέθοδοι
                      (1)

                  Για τον ποσοτικό προσδιορισμό της περιεκτικότητας της γλυκίνης στην πρόσθετη ύλη ζωοτροφών:

                              —

                              χρωματογραφία ανταλλαγής ιόντων μέθοδος με παραγώγιση μετά τη στήλη και ανίχνευση υπεριώδους ακτινοβολίας ή φθορισμού: κανονισμός (ΕΚ) αριθ. 152/2009 (παράρτημα III ΣΤ).

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

                  3b608

                  —

                  Ένυδρο χηλικό σύμπλοκο ψευδαργύρου–γλυκίνης (υγρό)

                     Σύνθεση πρόσθετης ύλης

                  Χηλικό σύμπλοκο ψευδαργύρου–γλυκίνης, ένυδρο, υγρό, με ελάχιστη περιεκτικότητα σε ψευδάργυρο 7 %.

                     Χαρακτηρισμός της δραστικής ουσίας

                  Χημικός τύπος: Zn(x)1-3 · nH2O, όπου x = ανιόν γλυκίνης.

                     Αναλυτικές μέθοδοι
                      (1)

                  Για τον ποσοτικό προσδιορισμό της περιεκτικότητας της γλυκίνης στην πρόσθετη ύλη ζωοτροφών:

                              —

                              χρωματογραφία ανταλλαγής ιόντων μέθοδος με παραγώγιση μετά τη στήλη και ανίχνευση υπεριώδους ακτινοβολίας ή φθορισμού: κανονισμός (ΕΚ) αριθ. 152/2009 (παράρτημα III ΣΤ).

                        Για τον ποσοτικό προσδιορισμό του ολικού ψευδαργύρου στην πρόσθετη ύλη και στα προμείγματα:

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES), ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                        Για τον ποσοτικό προσδιορισμό του ολικού ψευδάργυρου στις πρώτες ύλες ζωοτροφών και στις σύνθετες ζωοτροφές:

                              —

                              Κανονισμός (ΕΚ) αριθ. 152/2009 — φασματομετρία ατομικής απορρόφησης (AAS)· ή

                              —

                              EN 15510: Επαγωγικά συζευγμένο πλάσμα — φασματομετρία ατομικής εκπομπής (ICP-AES)· ή

                              —

                              EN 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                  Όλα τα ζωικά είδη

                  —

                  —

                  Σκύλοι και γάτες: 200 (συνολικά)
                  Σολομοειδή και υποκατάστατα γάλακτος για μοσχάρια: 180 (συνολικά)
                  Χοιρίδια, χοιρομητέρες, κουνέλια και όλα τα είδη ψαριών εκτός των σολομοειδών: 150 (συνολικά)
                  Άλλα είδη και κατηγορίες: 120 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Το χηλικό σύμπλοκο ψευδαργύρου–γλυκίνης (υγρό) μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                              3.

                              Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Εάν δεν είναι δυνατόν να περιοριστούν σε αποδεκτό επίπεδο οι κίνδυνοι με τέτοιες διαδικασίες και μέτρα, ο χειρισμός της πρόσθετης ύλης και των προμειγμάτων γίνεται με κατάλληλα μέσα ατομικής προστασίας.

                  27 Ιουλίου 2026

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports

         (2)  Κανονισμός (ΕΚ) αριθ. 152/2009 της Επιτροπής, της 27ης Ιανουαρίου 2009, για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών (ΕΕ L 54 της 26.2.2009, σ. 1).